**British Airwaysin lento 009** oli British Airwaysin 24. kesäkuuta 1982 suorittama lento, jonka aikana koneen kaikki neljä moottoria sammuivat sen lennettyä Elmon tulen läpi.

Lentokone ja miehistö
---------------------

Lentokone oli mallia 747-200, rekisteriltään G-BDXH. Koneen miehistöön kuuluivat 41-vuotias kapteeni Eric Henry Moody, 32-vuotias perämies Roger Creaves ja 40-vuotias insinööri Barry Townley-freeman.

Lennon 009 miehistö Halimin lentoasemalla.

Tapahtumat
----------

Kone oli lentänyt aiemmin päivällä kaksi lentoa, ja onnettomuuslento oli päivän kolmas. Koneen miehistö vaihdettiin kyseiselle lennolle.

Lento nousi aikataulussa Kuala Lumpurin kansainväliseltä lentoasemalta illalla 24. kesäkuuta. Koko lennolle oli luvattu hyvää säätä, ja nousun jälkeen kaikki sujui normaalisti.

Ensimmäiset vaikeudet alkoivat lennon ollessa matkalentokorkeudessa Kaakkois-Intian valtameren yllä noin kello 20.40. Kapteeni Moody lähti ohjaamosta kävelylle, mutta muu miehistö kutsui hänet takaisin ohjaamoon. Hän huomasi lattian tuuletusaukoista nousevan savua ja havaitsi ohjaamoon palatessaan pahan hajun.

Kapteeni havaitsi välittömästi tuulilasissa olevan Elmon tulen, mutta se ei suoraan kertonut vaarasta. Elmon tulen näkeminen ei ole epätavallista lentäesssä korkealla sijaitsevan ohuen pilven läpi. Miehistö tarkasti selkeää säätä näyttävän tutkan ja kytki päälle moottorin jäänpoistomekanismin. Savu ajateltiin johtuvan mahdollisesti matkustajien tupakoinnista, sillä se oli vielä 1980-luvulla sallittua.

Miehistö katsoi ulos ohjaamon sivuikkunoista, ja he huomasivat kaikkien moottoriden etuosan hehkuvan. Tällöin lentoinsinööri alkoi selvittämään tulen vaikutuksia lentokoneeseen.

Neljäs moottori sammui noin kello 20.42, ja miehistö sammutti sen heti ja katkaisi polttoaineen syötön moottorille. Alle minuuttin kuluttua myös toinen moottori syttyi. Lopulta kaikki moottorit olivat sammuneet. Miehistö laski liitävänsä 146,5 kilometrin matkan koneen korkeuden ja 15:1 liukusuhteen myötä. Kapteeni lähtetti hätäviestin Jakartan lennonjohdolle ja kertoi kaikkien moottoriden sammuneen. Lennonjohto tulkitsi viestin siten, että moottorit olisivat vain menettäneet tehonsa neljännestä moottorista. Lähellä lentänyt Garuda Indonesian lento kuuli viestin ja kertoi lennonjohdolle kaikkien tehojen hävinneen. Lennonjohto ei löytänyt lentoa 009 tutkasta.

Matkustajat olivat epätietoisia koneen tapahtumista, kunnes happinaamarit putosivat koneen vajoamiskulman jyrketessä. Kapteeni kuulutti matkustajille ja kertoi kaikkien moottoreiden pysähtyneen.

Miehistön laskeuduttua 3 600 metriin, he miettivät kääntymistä Intian valtamerelle ja yrittävän pakkolaskua. Miehistö yritti tällöin vielä käynnistää moottoreita uudelleen. Neljäs moottori käynnistyi ensimmäisenä, ja sen työntövoimaa käytettiin korkeuden ylläpitämiseen. Hetken päästä myös loput moottorit käynnistyivät.

Toinen moottori alkoi reistailemaan ennen loppulähestymistä ja se jouduttiin sammuttamaan. Miehistö ei nähnyt laskeutuessa mietään tuulilasin näkyvyyden vuoksi.

Koska koneesta ei nähnyt ulos lähes mitään, se laskeutui ILS-järjestelmällä. Kone laskeutui turvallisesti.

Singapore Airlinesin lento
--------------------------

Kolme viikkoa lennon 009 jälkeen, Singapore Airlinesin Boeing 747 joutui samanlaiseen tilanteeseen Galunggungin tuhkan vuoksi.

1. 1 2 3 4 5 6  Finlay, Mark & Hardiman, Jake & Memon, Dr. Oman: Galunggung Glider: The Story Of British Airways Flight 9 *Simple Flying*.  13.2.2024. Viitattu 7.4.2024. (englanniksi)
2. 1 2  British Airways Flight 009, What Happened to the 265 Passenger, Where did the Light come from to BA Flight 009 *Medium*.  16.11.2022. Viitattu 7.4.2024. (englanniksi)
3. 1 2 3 4 5  Leone, Dario: The story of British Airways Flight 9, the Boeing 747 that lost all four engines due to volcanic ash (yet it landed safely) *The Aviation Geek Club*.  24.9.2021. Viitattu 7.4.2024. (englanniksi)
4. ↑  Gallagher, Anita: History: 5 Fascinating Facts About The British Airways Boeing 747 That Flew Through An Ash Cloud *Simple Flying*.  22.9.2023. Viitattu 7.4.2024. (englanniksi)